text: Danmarks hurtigste handicapløber flytter til Vejle
  09 november 2016 kl. 21.28
  Kasper Filsø styrker Vejles bestræbelser på at blive Danmarks centrum for parasport.
  Danmarks hurtigste mand, Kasper Filsø, dyrker handicapidræt, og han er bare lynhurtig i sin klasse. Nu flytter han til Vejle og dermed styrker han byens bestræbelser på at blive Danmarks centrum for parasport.
  Den 26 årige Team Danmarks sprinter er netop skiftet til Vejle IF. Der får han mulighed for at træne sammen med en anden lynhurtig løber, OL-sølvvinder Daniel Wagner.
  Det er Vejles satsning på at blive centrum for den danske parasport, der har fået den tidligere Skive løber til at skifte klub, for det er gode forhold og masser af stenhård træning, der skal til, hvis man skal helt til tops ved OL og VM, ikke mindst når det gælder parasport. 
  Se et indslag med Kasper Filsø her:
  
  